*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*160. számú előterjesztés*

Bátaszék Város Önkormányzat Képviselő-testületének 2021.augusztus 25-én

16 órakor megtartandó ülésére

*Budai u. 35-37. társasházban lévő önkormányzati tulajdonnal kapcsolatos döntések*

|  |
| --- |
| **Előterjesztő:** dr. Bozsolik Róbert polgármester**Készítette:** dr. Firle Anna aljegyző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2021.08.24. |

**Tisztelt Képviselő-testület!**

Mint az a Képviselő-testület előtt is ismert, Bátaszék Város Önkormányzata 2010 év végén megvásárolta a **7140 Bátaszék, Budai utca 35-37. szám alatti társasházban lévő, 80 m2** nagyságú, 573/1/A/29 hrsz. alatti **„iroda” megnevezésű ingatlant.**

Időközben kiderült, hogy a jelenleg is horgászboltként működő 18,45 m2 alapterületű helyiség csupán 13,57 m2 nagysággal szerepel a megvásárolt ingatlanban, míg 4,88 m2 még mindig a társasház osztatlan közös tulajdonában van.

2011 év elején az Önkormányzat már megkísérelte a problémát orvosolni, de ez nem vezetett eredményre és azóta is húzodik.

Annak érdekében, hogy végre az Önkormányzat által ténylegesen birtokolt és használt ingatlanrészek megegyezzenek az ingatlannyilvántartásban is feltüntetésre kerülő tulajdonosi viszonyokkal, feltétlenül szükség lenne a horgászbolt helyiség **fennmaradó részének a megvásárlására**, így lezárva a Társasház és az Önkormányzat között húzódó tulajdonosi vitát.

A Társasház közgyűlése elfogadhatónak találja, hogy **az Önkormányzat az általa használt és birtokolt többlet m2-t - megközelítőleg 4,88 m2-t - 460.000,- Ft értékben megvásárolja, továbbá a fent nevezett területre eső közös költséget 2011. január 1. napjáig visszamenőleg megfizeti, valamint a változások átvezetéséhez szükséges digitális vázrajz elkészítéséhez 300.000,- Ft értékben hozzájárul.**

A fentiekre tekintettel kérjük az alábbi határozati javaslat elfogadását:

**H a t á r o z a t i j a v a s l a t:**

**Bátaszék, Budai utca 35-37. szám alatti ingatlanrész megvásárlására**

Bátaszék Város Önkormányzata Képviselő-testülete

1. meg kívánja vásárolni a 7140 Bátaszék, Budai utca 35-37. szám alatti társasház közös 4,88 m2 méretű területrészt – amely jelenlegi is az önkormányzat birtokában van, mint az ott működő horgászbolt része - 460.000,- Ft vételáron;
2. a fent meghatározott területre eső közös költséget 2011. január 1. napjáig visszamenőleg megfizeti a társasháznak, amelynek fedezetét, 66.000.- Ft keretösszeget a 2021. évi költségvetés általános tartalék kerete terhére biztosítja;
3. digitális vázrajz elkészítésének költségeihez 300.000 Ft összegben hozzájárul, amelyet a 2021. évi költségvetés általános tartalék kerete terhére biztosít;
4. felhatalmazza a polgármestert az adásvételi szerződés aláírására és a további szükséges nyilatkozatok megtételére;
5. egyúttal a Bátaszék, Budai u. 35-37. szám alatti ingatlanban ingatlanrész megvásárlásával kapcsolatos előszerződés jóváhagyásáról szóló 43/2011 (IV.14.) önkormányzati határozatát hatályon kívül helyezi.

*Határidő:* 2021. szeptember 30.

*Felelős*: dr. Bozsolik Róbert polgármester

 (az adás-vételi szerződés aláírásáért)

*Határozatról értesül*: Bátaszék, Budai utca 35-37. sz. társasház

Bátaszéki KÖH Városüz. Iroda

Bátaszéki KÖH Pénzügyi Iroda

 irattár